EkBass/fiwiki-20250220-pages-articles huggingface dataset:
Laura Kölhi

Laura Kölhi (s. 30. maaliskuuta 1999) on suomalainen jalkapalloilija, pelipaikaltaan puolustaja. Hän aloitti liigauransa Tikkurilan Palloseurassa kausina 2018–2020. Hän pelasi TiPS:ssa 54 liigaottelua ja teki yhden maalin, heinäkuussa 2018 Pallokissoja vastaan. Kaudella 2021 hän edusti PK-35 Vantaan joukkuetta, jossa hän pelasi 21 liigaottelua ja teki yhden maalin, elokuussa Jyväskylän Pallokerhoa vastaan. Kaudella 2022 Kölhi edustaa Nurmijärven Jalkapalloseuraa. Kölhi pelasi juniorina Hyvinkään Palloseurassa. Kausina 2015–2016 hän pelasi Ykkösessäkin Vantaan Jalkapalloseuran joukkueessa. Kaudella 2017 hän pelasi Helsingin Jalkapalloklubin junioreissa. Kölhi on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Eerika Appelqvist

Eerika Appelqvist (s. 4. kesäkuuta 2001) on suomalainen jalkapalloilija, pelipaikaltaan puolustaja tai keskikenttäpelaaja. Hän on edustanut Kansallisessa liigassa PK-35 Vantaata kaudesta 2020 alkaen. Ensimmäisellä liigakaudellaan hän pelasi 18 ja toisella 21 ottelua. Juniorina hän edusti FC Honkaa. Appelqvist on pelannut Suomen alle 17-vuotiaiden maajoukkueessa. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Anna Vlasoff

Anna Vlasoff (s. 30. kesäkuuta 1987) on suomalainen jalkapalloilija, pelipaikaltaan puolustaja. Hän on pelannut SM-sarjaa kausina 2006–2008 Puistolan Urheilijoissa. Hän on edustanut Liigassa Tikkurilan Palloseuraa kaudella 2009, PK-35 Vantaata kausina 2010–2011, Helsingin Jalkapalloklubia kaudella 2012, FC Honkaa kausina 2013–2018 ja jälleen PK-35 Vantaata kaudesta 2020 alkaen. Kaudella 2019 hän pelasi Ykkösessä PK-35 Vantaan joukkueessa. Hän on pelannut pääsarjatasolla kaikkiaan 276 ottelua ja tehnyt niissä 20 maalia, joista kymmenen kaudella 2009. Hän on voittanut liigamestaruuden vuosina 2010, 2011 ja 2017 sekä Suomen Cupin kausina 2014 ja 2015. == Lähteet == Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt
Vasha

Vasha on Hannu Salosen ohjaama suomalais-virolais-irlantilais-saksalainen rikosdraamaelokuva vuodelta 2009. Elokuva kertoo 16-vuotiaan virolaisen Tomin sekä tšetšenialaisen Arthurin välisestä ystävyydestä. Tom pelastaa Arthurin Tallinnassa tapahtuvassa autopommi-iskussa. Miehet päätyvät sairaalaan, josta he karkaavat yhdessä. Arthur suunnittelee kostavansa perheensä murhan ja Tom huomaa pian sotkeutuneensa mukaan suunnitelmaan. == Lähteet == Luokka:Vuoden 2009 suomalaiset elokuvat Luokka:Suomalaiset rikosdraamaelokuvat
Roosa Toivanen

pienoiskuva|Roosa Toivanen alle 17-vuotiaiden maajoukkueessa huhtikuussa 2015. Roosa Toivanen (s. 8. tammikuuta 1998) on suomalainen jalkapalloilija, pelipaikaltaan puolustaja. Hän on edustanut Liigassa PK-35 Vantaata kausina 2016–2018 ja jälleen kaudesta 2020 alkaen. Kauden 2019 PK-35 Vantaa pelasi Ykkösessä, jossa Toivanen on pelannut myös kausina 2014–2015 Vantaan Jalkapalloseuran joukkueessa. Hän on pelannut Liigassa ennen kauden 2022 alkua kaikkiaan 98 ottelua, joissa hän on tehnyt kuusi maalia. Toivanen on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt
Roosa Bröijer

Roosa Bröijer (s. 28. helmikuuta 1997) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa PK-35 Vantaata kausina 2014–2018 ja jälleen kaudesta 2020 alkaen. Kauden 2019 PK-35 Vantaa pelasi Ykkösessä, jossa Bröijer on pelannut myös kausina 2012–2015 Vantaan Jalkapalloseuran joukkueessa. Hän on pelannut ennen kauden 2022 alkua Liigassa kaikkiaan 114 ottelua, joissa hän on tehnyt 17 maalia. Bröijer on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Pehr Emil af Forselles

Pehr Emil af Forselles (5. joulukuuta 1840 Elimäki – 21. heinäkuuta 1914 Helsinki) oli suomalainen virka- ja valtiopäivämies. Af Forsellesin vanhemmat olivat kamarijunkkari Pehr af Forselles ja Sofia Wilhelmina Taube ja puoliso vuodesta Hedvig Maria Lovisa Etholén, vara-amiraali Arvid Adolf Etholénin tytär. Af Forselles oli tilanomistaja Elimäellä 1861–1883 ja yliopiston konsistorinnotaari 1889–1914 sekä samalla yliopiston taloudenhoitaja 1890–1907. Hän sai sotakamreerin arvon 1898. Af Forselles oli aatelissäädyssä edustaja valtiopäivillä 1863–1864, 1867, 1877–1878, 1882, 1885, 1888, 1891, 1894, 1899 ja 1900.Ylioppilasmatrikkeli 1853–1899: Af Forselles Pehr Emil Viitattu 11.4.2021.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central- Tryckeri, 1895, ss. 1537-1544. Pankkivirkailija, valtiopäivämies Pehr Adolf Alf af Forselles oli Pehr Emil af Forsellesin poika.Ylioppilasmatrikkeli 1853–1899: Af Forselles Pehr Adolf Viitattu 10.5.2021. ==Lähteet== Luokka: Suomalaiset aateliset Luokka: Suomen suuriruhtinaskunnan virkamiehet Luokka: Suomen suuriruhtinaskunnan aatelissäädyn valtiopäivämiehet Luokka:Vuonna 1840 syntyneet Luokka:Vuonna 1914 kuolleet
Tia-Maria Jaakonsaari

Tia-Maria Jaakonsaari (s. 29. elokuuta 1994) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa PK-35 Vantaata kausina 2011–2018 ja jälleen kaudesta 2020 alkaen. Kauden 2019 PK-35 Vantaa pelasi Ykkösessä, jossa Jaakonsaari on pelannut myös kausina 2012–2013 muutaman ottelun Vantaan Jalkapalloseuran joukkueessa. Jaakonsaari on pelannut Liigassa kaikkiaan 133 ottelua, joissa hän on tehnyt yhdeksän maalia. Hän on voittanut liigamestaruuden vuosina 2011, 2012, 2014, 2015, 2016 ja 2018 sekä Suomen Cupin vuosina 2012, 2013 ja 2016. Hänen kasvattajaseuransa on Puistolan Urheilijat. Jaakonsaari on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Celeste Barber

Celeste Barber (s. 5. toukokuuta 1982) on australialainen koomikko, näyttelijä, vaikuttaja ja julkisuuden henkilö. Barber kritisoi Instagram- tilillään median naiskuvaa parodian ja huumorin keinoin vääntäytymällä hassuihin asentoihin. Hän toisintaa koomisella otteellaan muotikuvia ja tunnettujen naisten julkaisemia kuvia, joissa kaunis nainen poseeraa seksikkäästi ja usein luonnottomassa asennossa. Hän aloitti vuonna 2015 kuvien julkaisun Instagramissa tunnisteella #celestechallengeaccepted. Ensin kuvat olivat Barberin ja hänen siskonsa välinen vitsi, mutta koomiset kuvat saavuttivat pian suuren suosion. Barber on kerännyt huumorillaan somekanaviinsa laajan yleisön ympäri maailmaa. Vuonna 2017 Barber äänestettiin internetin hauskimmaksi naiseksi ja hän sai WhoHaha Funniest Lady on Instagram -palkinnon. Ennen suosiotaan hän on esiintynyt useissa australialaisissa tv- sarjoissa, kuten All Saints, How not to Behave ja The Letdown. Hänen muistelmateoksensa Challenge Accepted! 253 steps to becoming an anti-it girl julkaistiin Australiassa vuonna 2018. Kirja ilmestyi vuonna 2020 suomeksi nimellä Tämä on haaste: Kuinka nutella tekee naisen ja muita tärkeitä huomioita elämästä. Barber on kertonut olleensa koulukiusattu. Hän on entinen tanssinopettaja. Barber on naimisissa maorilaisen Api Robinin kanssa. Pariskunnalla on kaksi yhteistä poikaa. Perheeseen kuuluu myös kaksi tytärtä miehen aiemmasta suhteesta. == Teokset == * Tämä on haaste: Kuinka nutella tekee naisen ja muita tärkeitä huomioita elämästä. Aula Co, 2020. ISBN 9789523640283. == Lähteet == == Aiheesta muualla == * * Luokka:Koomikot Luokka:Australialaiset näyttelijät Luokka:Elävät henkilöt Luokka:Vuonna 1982 syntyneet
Wilma Forsblom

Wilma Forsblom (s. 6. syyskuuta 2003) on suomalainen jalkapalloilija, pelipaikaltaan keskikenttäpelaaja tai hyökkääjä. Hän pelaa Skotlannin valioliigassa pelaavassa Glasgow City FC:ssä. Forsblom siirtyi Glasgowiin tammikuussa 2024 2,5-vuotisella sopimuksella, joka kestää syksyyn 2026 saakka. Kauden 2023 Forsblom pelasi Kuopion Palloseurassa ja päätti kautensa mestaruusjuhliin. Tätä aiemmin on edustanut PK-35 Vantaata Ykkösessä kaudella 2019 ja Kansallisessa liigassa kaudesta 2020 kauteen 2022. Hän pelasi ensimmäisellä liigakaudellaan 17 ottelua ja teki niissä seitsemän maalia. Kaudella 2021 hän teki 23 liigaottelussaan 12 maalia. Juniorisarjoissa Forsblom edusti Esbo Bollklubbia. Hän oli vuonna 2018 Laura Kalmari -turnauksen eli C15-tyttöjen SM-lopputurnauksen paras maalintekijä kahdeksalla maalillaan ja hänet valittiin turnauksen parhaaksi pelaajaksi. Forsblom on kotoisin Kirkkonummelta. Forsblom on pelannut Suomen nuorisomaajoukkueissa. Alle 17-vuotiaiden EM-karsintaturnauksessa lokakuussa 2019 hän teki Suomen toisen maalin joukkueen voittaessa Viron 5–1. == Lähteet == Luokka:Suomalaiset jalkapalloilijat Luokka:Vuonna 2003 syntyneet Luokka:Elävät henkilöt
Beatrice Gumulya

Beatrice Gumulya (s. 1. tammikuuta 1991 Jakarta) on indonesialainen tennispelaaja. WTA-maailmanlistalla hän on sijoittunut parhaimmillaan nelinpelissä sijalle 138 heinäkuussa 2019. Hän on voittanut urallaan 15 ITF- turnausta nelinpelissä ja yhden kaksinpelissä. Junioriurallaan Gumulya eteni Grand Slam -turnauksissa parhaimmillaan nelinpelin välieriin Yhdysvaltain avoimissa 2008 Jessy Rompiesin parina sekä Australian avoimissa 2009 Noppawan Lertcheewakarnin kanssa. Hän oli parhaimmillaan junioreiden maailmanlistan sijalla 24 tammikuussa 2009. Gumulya edusti Indonesiaa Fed Cupissa ensimmäisen kerran vuonna 2016. Vuoden 2019 Kaakkois-Aasian kisoissa Filippiineillä Gumulya voitti nelinpelissä kultaa Jessy Rompiesin kanssa. Viimeksi Indonesia oli saavuttanut kultaa naisten nelinpelissä 14 vuotta aiemmin. == Lähteet == == Aiheesta muualla == * * * Luokka:Vuonna 1991 syntyneet Luokka:Elävät henkilöt Luokka:Indonesialaiset tennispelaajat
Anna Saivosalmi

Anna Saivosalmi (s. 1978 Turku) on suomalainen opettaja, bloggaaja, sosiaalisen median vaikuttaja ja personal trainer. Hän tuli tunnetuksi kotitreeniohjeistaan. Saivosalmi aloitti bloggaamisen vuonna 2016, kun hänen Instagram-tilillään jakamansa jumppavideot saivat suosiota. Samoihin aikoihin hän kouluttautui opettajan työn ohessa personal traineriksi. Saivosalmi on julkaissut kotitreenikirjat Treenaa kotona – 10, 20 tai 30 minuuttia vuonna 2018 ja Vartti riittää vuonna 2020. Saivosalmi psykologian, terveystiedon, uskonnon ja liikunnan opettaja. Tällä hetkellä hän opettaa psykologiaa ja liikuntaa Turun Kerttulin lukiossa. == Teokset == * Treenaa kotona – 10, 20 tai 30 minuuttia. Tammi, 2018. ISBN 9789513198749. * Vartti riittää. Tammi, 2020. ISBN 9789520412777. == Lähteet == Luokka:Vuonna 1978 syntyneet Luokka:Elävät henkilöt
Jamie MacDonald

Jamie Lórien MacDonald (s. 12. kesäkuuta 1977 Vancouver, Kanada) on kanadalais-suomalainen stand up -koomikko. MacDonald aloitti stand up -uransa vuonna 2012. Hän isännöi vuonna 2015 alkunsa saanutta Feminist Comedy Night -stand up -iltamaa. Lisäksi hän luotsaa Comedy Idiot -nimistä klubia yhdessä Aatu Raitalan kanssa, Punch Up! – Resistance & Glitter -iltamaa Juuso Kekkosen ja Mira Eskelisen kanssa sekä The Attic Underground -tapahtumaa. Punch Up! sai Teatterikeskuksen Vuoden Teatteriteko 2021 -palkinnon. Hän on myös ollut mukana Teemu Mäen ohjaamassa puheteatteria, tanssia ja stand up -komediaa yhdistelevässä teoksessa Transformations – Otteita maskuliinisuuden sanakirjasta sekä Aira Vehaskarin Manning Up -dokumentissa. MacDonald on valittu Vuoden koomikoksi vuonna 2016. MacDonald on syntynyt Vancouverissa ja muuttanut Suomeen vuonna 2002. Hänen äitinsä on suomalainen. MacDonald on opiskellut Teatterikorkeakoulussa performanssitaidetta ja sen teoriaa. MacDonald vitsailee stand up -keikoillaan transsukupuolisuudestaan. MacDonald aloitti sukupuolenkorjausprosessinsa 35-vuotiaana. == Lähteet == == Aiheesta muualla == * Jamie MacDonaldin kotisivut * Manning Up -dokumentti Yle Areenassa Luokka:Suomalaiset stand up -koomikot Luokka:Kanadalaiset henkilöt Luokka:Vuonna 1977 syntyneet Luokka:Elävät henkilöt
Netta Koso

Netta Koso (s. 16. lokakuuta 1991) on suomalainen jalkapalloilija, pelipaikaltaan hyökkääjä. Hän on edustanut PK-35 Vantaata Liigassa kausina 2013–2018 ja kaudesta 2020 eteenpäin. Kaudella 2019 PK-35 Vantaa pelasi Ykkösessä ja Koso oli 12 maalillaan joukkueensa paras maalintekijä. Hän on edustanut Ykkösessä myös kasvattajaseuraansa Vantaan Jalkapalloseuraa kausina 2012–2015. Hän on pelannut Liigassa ennen kauden 2022 alkua kaikkiaan 82 ottelua ja tehnyt niissä 16 maalia. == Lähteet == Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Oona Sevenius

Oona Sevenius (s. 28. huhtikuuta 2004) on suomalainen jalkapalloilija, joka edustaa Italian pääsarjassa pelaavaa Comoa lainalla saman sarjan AC Milanista. Sevenius on pelipaikaltaan hyökkääjä. __NOTOC__ == Ura == === Seurajoukkueet === Juniorisarjoissa Sevenius edusti Rajamäen Kehitystä ja Nurmijärven Jalkapalloseuraa, joista jälkimmäisessä hän pelasi Naisten Kakkosessa kausina 2018–2019. Hän oli vuonna 2018 Laura Kalmari -turnauksessa eli C15-tyttöjen SM-lopputurnauksessa kahdeksalla maalillaan paras maalintekijä yhdessä kahden muun pelaajan kanssa. Sevenius on edustanut Kansallisessa liigassa PK-35 Vantaata kausina 2020 ja 2021 sekä Helsingin Jalkapalloklubia kaudella 2022. Hän pelasi ensimmäisellä liigakaudellaan 16 ottelua ja teki niissä kolme maalia. Toisella kaudellaan hän teki 22 liigaottelussa 13 maalia. Kaudella 2022 hän pelasi SM-hopeaa saavuttaneessa HJK:ssa 23 liigaottelua ja teki niissä 16 maalia, millä hän oli joukkueensa paras ja koko liigan kolmanneksi paras maalintekijä. Tammikuussa 2023 Sevenius siirtyi Italian korkeimmalla sarjatasolla Serie A:ssa pelaavaan AC Milaniin. Hän debytoi edustusjoukkueessa 18-vuotiaana 26. helmikuuta 2023 tullessaan vaihdosta kentälle Comoa vastaan pelatussa ottelussa. Hän pääsi kevään aikana kentälle kahdessa liigaottelussa ja siirtyi heinäkuussa 2023 lainasopimuksella Comoon. === Maajoukkueet === Sevenius on pelannut Suomen nuorisomaajoukkueissa. Elokuussa 2019 hän teki ottelun ainoan maalin, kun Suomen alle 17-vuotiaiden maajoukkue voitti Tanskan 1–0. Lokakuussa 2019 hän teki alle 16-vuotiaiden maaottelussa Ruotsia vastaan kolme maalia Suomen voittaessa 4–1. Myöhemmin samassa kuussa pelatussa alle 17-vuotiaiden EM-karsintaturnauksessa hän teki kaksi maalia Viroa vastaan Suomen voittaessa 5–1. Sevenius pelasi naisten maajoukkueessa ensimmäisen kerran heinäkuussa 2023 Islantia vastaan. Hän on pelannut 22. helmikuuta 2024 mennessä kahdeksan naisten maaottelua ja tehnyt niissä neljä maalia. Sevenius teki ensimmäisen maaottelumaalinsa marraskuussa 2023 Kansojen liigan ottelussa Romaniaa vastaan. Helmikuussa 2024 hän teki Espanjassa pelatussa maaottelussa Filippiinejä vastaan kolme maalia. == Lähteet == Luokka:Suomalaiset jalkapalloilijat Luokka:Vuonna 2004 syntyneet Luokka:Elävät henkilöt
Jennifer Kupcho

Jennifer Kupcho (14. toukokuuta 1997) on yhdysvaltalainen golfaaja. Kupcho kilpaili ensimmäisen kerran LPGAn ammattilaiskiertueen turnauksessa vuonna 2016, jolloin hän kilpaili Yhdysvaltain avoimeen turnaukseen. Hän pelasi tuolloin kaksi kierrosta ja putosi jatkosta. Seuraavana vuonna hän eteni samassa turnauksessa viimeiselle kierrokselle ollen lopputuloksissa 21. Vuonna 2019 Kupcho kilpaili useammassa ammattilaiskilpailussa. LPGA:n major- turnauksissa hänen paras sijoituksensa oli The Evian Championshipissa, jossa hän oli toinen. Yhdysvaltain avoimessa turnauksessa hän oli 62. Hän oli myös TOTO Japan Classicissa neljäs ja Marathon Classic presented by Dana -turnauksessa viides. Vuonna 2020 LPGA major-turnauksissa paras sijoitus oli Women's PGA Championship -turnauksessa, jossa hän oli seitsemäs. Hän oli ShopRite LPGA Classic presented by Acer -turnauksen toinen. Vuonna 2021 Kupcho oli LPGA Drive On Championshipin toinen. Huhtikuussa 2021 Kupcho oli LPGA:n rankingissa (Rolex Rankings) 12. ==Lähteet== Luokka:Yhdysvaltalaiset golfaajat Luokka:Vuonna 1997 syntyneet Luokka:Elävät henkilöt
Anna Olmala

Anna Olmala (s. 12. elokuuta 1999) on suomalainen jalkapalloilija, joka on pelannut hyökkääjänä ja puolustajana. Hän on edustanut Liigassa Oulu Nice Socceria kausina 2016–2019, PK-35 Vantaata kausina 2020–2021 ja Tampereen Ilvestä kaudella 2022. Hän on ennen kauden 2022 alkua pelannut Liigassa kaikkiaan 117 ottelua ja tehnyt niissä 19 maalia. Olmala on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Bosse Skoglund

220px|thumb|right| Bosse Skoglund Bo Åke Skoglund, joka tunnettiin parhaiten nimellä Bosse Skoglund (10. huhtikuuta 1936 – 10. huhtikuuta 2021), oli ruotsalainen muusikko, rumpali ja lyömäsoittaja.Interview with Swedish drummer Bosse Skoglund - played many different genres from jazz & blues to reggaeTrummisen Bosse Skoglund är död Skoglund esiintyi muusikkona kappaleissa Varm korv boogie, Tunna skivor ja Klas-Göran.Trummisen Bosse Skoglund är död ==Lähteet== Luokka:Ruotsalaiset muusikot Luokka:Vuonna 1936 syntyneet Luokka:Vuonna 2021 kuolleet
Rosa-Tuulia Mikkola

Rosa-Tuulia Mikkola (s. 2. kesäkuuta 1999) on suomalainen jalkapalloilija, pelipaikaltaan hyökkääjä. Hän edusti Liigassa Tampereen Ilvestä kausina 2016–2018 ja 2020. Loukkaantumisten vuoksi kausi 2019 jäi häneltä kokonaan väliin ja seuraavankin kauden lopulla hän joutui olemaan poissa kentiltä. Hän pelasi Ilveksessä kaikkiaan 64 liigaottelua ja teki niissä 15 maalia. Kaudeksi 2021 hän siirtyi PK-35 Vantaaseen, jossa hän pelasi ensimmäisellä kaudellaan 17 liigaottelua ja teki niissä kaksi maalia. Mikkola on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Anni Laurila

Anni Laurila (s. 1989) on suomalainen arkkitehti. Hän valmistui arkkitehdiksi Aalto-yliopistosta vuonna 2017. Laurila on opiskellut myös Shanghain Tongji- yliopistossa. Laurila voitti vuonna 2015 Global Impact Challenge -kilpailun, jossa etsitään parhaita ideoita siihen, miten mahdollisimman monen ihmisen elämää voitaisiin parantaa teknologian avulla. Kilpailu järjestettiin Suomessa tuolloin ensimmäistä kertaa. Palkintona oli kolmen kuukauden osallistuminen Nasan alaisuudessa toimivan Singularity Universityn Global Solutions- ohjelmaan Programiin. Singularity Universityn tavoitteena on maailman suurimpien haasteiden, kuten köyhyyden, energian ja turvallisuuden, ymmärtäminen ja ratkaiseminen teknologioiden avulla. Laurilaa kiinnostaa, mitä arkkitehdit voisivat tehdä ilmastohaasteen ratkaisemiseksi globaalilla tasolla. Hän on toiminut jäsenenä Apoli2020-työryhmässä, joka laati ehdotuksen Suomen uudeksi arkkitehtuuripoliittiseksi ohjelmaksi opetus- ja kulttuuriministeriön sekä ympäristöministeriön toimeksiannosta. Laurila oli ehdolla Vuoden puhujaksi vuonna 2019. == Lähteet == Luokka:Suomalaiset arkkitehdit Luokka:Vuonna 1989 syntyneet Luokka:Elävät henkilöt
Gundemar

Gundemar (k. 612 Toledo) oli visigoottien kuningas vuosina 610–612. Hän johti katolista oppositiota areiolaisen edeltäjänsä Wittericin aikana. Gundemarin johtama salaliitto murhasi Wittericin vuonna 610, ja Gundemar nousi kuninkaaksi. Isidorus Sevillalaisen mukaan Gundemar hallitsi kaksi vuotta, tuhosi baskit yhden sotaretken aikana, piiritti toisella sotaretkellä Bysantin armeijan ja kuoli luonnollisen kuoleman Toledossa. Chronica Regum Visigotthorumin mukaan Gundemar hallitsi vuoden, kymmenen kuukautta ja 14 päivää. Gundemarin vaimon nimi oli Hildoara, jonka perhetaustaa ei tunneta. == Lähteet == Luokka:Visigoottien kuninkaat Luokka:Vuonna 612 kuolleet
Rondodasosa

Rondo Da Sosa (s. 2002, Milano, Italia) on italialainen rap-artisti joka tunnetaan taiteilijanimellä Rondo tai Rondodasosa. Hän on tehnyt yhteistyötä muun muassa Central Ceen ja Vale Painin kanssa. == Diskografia == === Albumit === * GIOVANE RONDO (2020) == Lähteet == Luokka:Italialaiset muusikot Luokka:Vuonna 2002 syntyneet Luokka:Elävät henkilöt
Mira Eskelinen

Mira Aurelia Eskelinen (s. 1989) on suomalainen kulttuurituottaja ja Miss Vinyl Envy -nimeä käyttävä drag-artisti. Eskelinen tuottaa muun muassa vuonna 2018 alkunsa saanutta Punch Up! – Resistance & Glitter -klubia ja Jamie MacDonaldin juontamaa Feminist Comedy Night -stand up -klubia. Punch Up! sai Teatterikeskuksen Vuoden Teatteriteko 2021 -palkinnon, ja Teatterin tiedotuskeskus TINFO:n Vuoden esityksen Thalia 2022 -palkinnon. Hänellä on podcast nimeltä Trans Enough, jossa hän haastattelee muun muassa trans- ja muunsukupuolisia taiteilijoita ja mediapersoonia. Eskelinen on suorittanut medianomin AMK-tutkinnon Metropolia-ammattikorkeakoulussa elokuvan ja television koulutusohjelmassa. Eskelinen on useasti ottanut julkisesti kantaa transasioihin. Hän oli muun muassa vuonna 2020 mukana Trans ry:n ja Kansallisteatterin järjestämässä verkkokeskustelutilaisuudessa "Transrepresentaatio ja teatteri – päämääränä yhdenvertainen ja tasa-arvoinen tulevaisuus", jossa ruodittiin Kansallisteatterin valintaa roolittaa Kaikki äidistäni -näytelmän transnaisen rooliin miesnäyttelijä. Eskelinen kertoo alkaneensa pohtia omaa sukupuoli-identiteettiään samoihin aikoihin, kun alkoi tehdä dragia, ja ymmärtäneensä olevansa transnainen. Hän aloitti sukupuolenkorjausprosessin vuonna 2016. Vuonna 2023 ilmestyi Eskelisen omaelämäkerrallinen esikoisromaani Aavistuksia. == Lähteet == == Aiheesta muualla == * Luokka:Vuonna 1989 syntyneet Luokka:Elävät henkilöt Luokka:Suomalaiset drag-artistit
Haukkalan sairaala

Haukkalan sairaala oli Jyväskylän Haukkalassa toiminut lastenpsykiatrinen sairaala. Sairaala sijaitsi Tuomiojärven rantamaisemissa viiden kilometrin päässä keskustasta. Sairaala-alueen vanhin potilasrakennus (rakennus 2) valmistui vuonna 1962 ja sen oli suunnitellut kaupunginarkkitehti Erkki Kantonen. Muut rakennukset valmistuivat aluelle vuosina 1962, 1965 ja 1972–1973. Alueella sijaitsi poliklinikka, hoito-osastoja ja asuntola. Ne olivat matalia yksikerroksisia tiilirakennuksia, ja erityiskoulu toimi tiilitalossa. Keski-Suomen sairaanhoitopiiri teki 5. joulukuuta 2008 päätöksen rakentaa uudet tilat sisäilmaongelmista kärsineelle Haukkalan sairaalalle ja sairaalakoululle Keski-Suomen keskussairaalan alueelle. Samalla päätettiin purkaa Haukkalan sairaala ja koulu sekä myydä tontti Jyväskylän kaupungille. Uudet tilat Keski-Suomen keskussairaalaan valmistuivat elokuussa 2011. Keski- Suomen museon tekemän arvion perusteella sairaala-alueen rakennuksia ei tarvinnut suojella asemakaavassa. Jyväskylän kaupunki laati alueelle uuden asemakaavan, ja se hyväksyttiin kaupunginvaltuustossa 16. toukokuuta 2011. Asemakaava mahdollisti Haukkalan sairaalan purkamisen ja uuden asuntorakentamisen alueelle. ==Lähteet== == Aiheesta muualla == *Haukkalan säätiö Luokka:Suomen psykiatriset sairaalat Luokka:Jyväskylän sairaalat
Sisebut

Sisebut (k. 621) oli visigoottien kuningas vuosina 612–621. Fredegarin mukaan Sisebut valloitti frankeilta Cantabrian ennen valtaannousuaan. Isidorus Sevillalaisen mukaan Sisebut hallitsi kahdeksan vuotta ja kuusi kuukautta. Valtakautensa aikana hän pakotti juutalaiset kristinuskoon ja alisti kapinalliset asturialaiset sekä voitti rucconit. Isidoruksen mukaan Sisebut kuoli joko luonnollisen kuoleman tai hänet myrkytettiin. Chronica Regum Visigotthorumin mukaan Sisebut hallitsi kahdeksan vuotta, 11 kuukautta ja 16 päivää. Sisebutilla ja hänen vaimollaan – jonka nimeä ei tunneta – oli kaksi lasta, Rekkared ja Theodora, josta tuli sittemmin kuningas Svintilan vaimo. == Lähteet == Luokka:Visigoottien kuninkaat Luokka:Vuonna 621 kuolleet
Maila Pöyliö

Maila Pöyliö (o.s. Kallioinen, s. 1931, Tuusula) on kuusamolainen lausuja, runoilija ja kansakoulunopettaja. Hän kirjoitti ylioppilaaksi Kokkolan yhteislyseosta. Kansakoulunopettajaksi hän valmistui Hämeenlinnan seminaarista. Pöyliö on asunut vuodesta 1962 Kuusamossa. Pöyliö on julkaissut useita runokokoelmia ja kaksi kirjaa. Kuusamossa hän veti lausunta-, kirjoittaja- ja runopiirejä. Opetustyössään hän puolusti kulttuurista ja taiteesta kiinnostuneiden oppilaiden mahdollisuuksia kehittää taitojaan. Pöyliö ohjasi ja kannusti oppilaitaan luovaan ilmaisuun vetämissään kerhoissa. Toimittaja Jaakko Heikkinen äänitti Yleisradioon Pöyliön lausumia Reino Rinteen runoja. Rinteen mukaan hänen runonsa saivat siivet Pöyliön ilmaisussa. == Teokset == * Kaikesta huolimatta, runokokoelma 1978, kustantaja Pohjoinen * Kannan runoa, kokoomateokset 2007, omakustanne * Punaiseensa puhkee joulun kukka, runokokoelmat 2008, omakustanne. Kokoelma sisältää kirjoittajan julkaistut joulurunot 1970-luvulta vuoteen 2007. Suurin osa Koillissanomat -lehden joulurunoiksi kirjoitettuja. * Pääsiäisliljojen aikaan, kokoomateokset 2004, omakustanne * Silmät kuin pesetat, runokokoelmat 1982, omakustanne * Koirakesä, satu 1991, omakustanne * Mun maani murheen yöstä on noussut valohon / Maila Pöyliö. Teoksessa: Eskola, Katariina & Laaksonen, Pekka (toim.). Rakkaudesta taiteeseen : kokijoiden ja tekijöiden kertomuksia Helsinki: SKS, 1995. * Eskola, Katariina (toim.). Elämysten jäljillä : taide ja kirjallisuus suomalaisten omaelämäkerroissa Suomalaisen kirjallisuuden seura 1998 == Lähteet == Luokka:suomalaiset lausujat Luokka:suomalaiset runoilijat Luokka:suomalaiset opettajat Luokka:Vuonna 1931 syntyneet Luokka:Elävät henkilöt
Maaret Pyhäjärvi

Maaret Pyhäjärvi on suomalainen ohjelmistotestaaja ja ohjelmistoalan vaikuttaja, joka on tehnyt työtä paremman laadun puolesta useissa yrityksissä sekä mm. kouluttajana, tapahtumajärjestäjänä ja puhujana. Hänen mukaansa testaajan tehtävä on rikkoa illuusioita testattavan järjestelmän toiminnan tavoista ja tarkoituksesta. Pyhäjärvi on pitänyt kursseja mm. testauksen suunnittelusta ja automatisoinnista, ketterästä testaamisesta sekä tutkivasta testauksesta. Hän on vahvistanut suomalaisen testausyhteisön verkostoja ja osaamista toimimalla mm. Ohjelmistotestaus ry:ssä sekä järjestämällä meetup- tapahtumia. Hän myös opettaa ja tukee uran alkuun pääsemisessä uusia ohjelmoijia, erityisesti lapsia ja alaa vaihtavia naisia. Hän puhuu vahvasti yhdessä tekemällä oppimisen puolesta, esimerkkeinä ryhmänä ohjelmointi tai testaaminen . Pyhäjärvi on puhunut myös yhteistyön merkityksestä eri roolien välillä ohjelmistokehityksessä. Hän oli mukana luomassa Euroopan eri maissa järjestettävää European Testing Conferencea, jossa ohjelmistotestausta lähestytään sekä ohjelmistokehittäjien että testaajien näkökulmasta. Vuonna 2017 tapahtuma järjestettiin hänen myötävaikutuksellaan Helsingissä. Pyhäjärvi on ehtinyt puhua sadoissa ohjelmistoalan tapahtumissa 28 eri maassa. Keynote puheenvuoroja hän on pitänyt kansainvälisissä tapahtumissa vuodesta 2015 alkaen, Suomessa vuodesta 2006. Hän myös tukee puhumisesta kiinnostuneita toimimalla vapaaehtoisena mentorina TechVoices-mentorointiohjelmassa. Lisäksi hän on vieraillut useissa podcasteissa, kirjoittanut artikkeleita ja antanut haastatteluja . Hän on myös ylläpitänyt useampaa blogia (Kokeneen testaajan kristallipallo, A Seasoned Tester's Crystal Ball, Medium-julkaisualusta) sekä julkaissut kirjoja. Vuonna 2016 Agile Testing Days konferenssi valitsi Pyhäjärven vaikutusvaltaisimmaksi ketterän testauksen ammattilaiseksi (Most Influential Agile Testing Professional Person 2016, MIATPP). Vuonna 2020 EuroSTAR konferenssi myönsi hänelle testauksen huippuosaajan palkinnon (EuroSTAR 2020 Testing Excellence Award) . Vuonna 2022 Ohjelmistotestaus ry valitsi hänet Arvostamisen arvoiseksi testaajaksi . Hänet on myös valittu useasti Tivin 100 ict-vaikuttajan listalle. ==Lähteet== Luokka:Suomalaiset ohjelmoijat Luokka:Syntymävuosi puuttuu Luokka:Elävät henkilöt
Yacine Samb

Yacine Samb (s. 1985) on suomalainen Googlen Pohjois-Euroopan tuotemarkkinointipäällikkö ja Suomen markkinointipäällikkö. Puolet työ­ajasta hän kehittää Googlen monimuotoisuutta, oikeudenmukaisuutta ja tasa-arvoa Euroopassa, Lähi-idässä ja Afrikassa. Sambin mukaan monimuotoisuuden lisääminen tuo yrityksille kilpailuetuja, uusia mahdollisuuksia liiketoiminnassa ja rakentaa samalla parempaa yhteiskuntaa. Samb esiintyy Moona Laakson vuonna 2021 julkaistussa kirjassa Vaurastu kuin nainen (Into kustannus). Samb on suorittanut BBA-tutkinnon Tampereen ammattikorkeakoulussa ja Executive MBA-tutkinnon Aalto-yliopistossa. Samb syntyi suomalais- senegalilaiseen perheeseen Norsunluurannikolla. Samb muutti Suomeen 6-vuotiaana. == Lähteet == Luokka:Vuonna 1985 syntyneet Luokka:Elävät henkilöt Luokka:Googlen henkilöstö
Luciana Lamorgese

Luciana Lamorgese (s. 1953 Potenza, Italia) on italialainen virkamies ja ammattiministeri. Lamorgese toimii Draghin hallituksen sisäministerinä. Hän oli sisäministeri myös Conten II hallituksessa. Lamorgese on tehnyt pitkän virkauran Italian sisäministeriössä. Hän on toiminut muun muassa Venetsian ja Milanon prefektinä. Luciana Lamorgese on suorittanut oikeustieteen tutkinnon Napolin yliopistossa.CURRICULUM VITAE MINISTRO LAMORGESE Viitattu 11.4.2021 == Lähteet == Luokka:Italian ministerit Luokka:Sisäministerit Luokka:Vuonna 1953 syntyneet Luokka:Elävät henkilöt
Prachi Desai

Prachi Desai (s. 12. syyskuuta 1988 Surat, Gujarat, Intia) on intialainen näyttelijä. Hän aloitti uransa televisiossa menestyneessä draamasarjassa Kasam Se Zee TV:llä. Hän debytoi hindinkielisessä elokuvateollisuudessa vuoden 2008 elokuvassa Rock On!!. Hänen muita merkittäviä elokuviaan ovat Life Partner (2009), Once Upon a Time in Mumbaai (2010), Bol Bachchan (2012) ja I, Me Aur Main (2013). Hän on myös Goan turismin, Neutrogena-tuotteiden ja Lux Lyran brändilähettiläs Intiassa. == Filmografia == Vuosi Elokuva Rooli Muuta 2008 Rock On!! Sakshi Shroff 2009 Life Partner Prachi Jadeja 2010 Once Upon a Time in Mumbaai Mumtaaz 2012 Teri Meri Kahaani Radhika Desai Bol Bachchan Radhika Raghuvanshi 2013 I, Me Aur Main Gauri Dandekar Policegiri Sehar Al Ameri 2014 Ek Villain Tanssija Erikoisesiintyminen laulussa ”Awari” 2016 Azhar Naureen Azhar Rock On 2 Sakshi Shroff 2017 Carbon Pari Lyhytelokuva 2021 Silence… Can You Hear It? Sanjana Bhatia 2022 Forensic Tohtori Ranjana/Shashi Gupta 2024 Silence 2: The Night Owl Bar Shootout Sanjana Bhatia == Televisio == Vuosi Ohjelma Rooli Muuta 2006–2009 Kasam Se Bani Dixit Walia/Anamika Dixit Randheria 2006 Kasautii Zindagii Kay Prachi Chauhan 2007 Jhalak Dikhhla Jaa 2 Kilpailija Voittaja 2010 C.I.D. Itsenään Vieras 2014 Jhalak Dikhhla Jaa 7 Itsenään Vieras 2016 The Kapil Sharma Show Itsenään mainostamassa elokuvaa Azhar Vieras Naagin Itsenään mainostamassa elokuvaa Azhar Vieras 2023 Dhootha Amrutha Telugunkielinen sarja == Lähteet == == Aiheesta muualla == * * Luokka:Intialaiset näyttelijät Luokka:Vuonna 1988 syntyneet Luokka:Elävät henkilöt
Ellinoora (nimi)

Ellinoora on Suomessa käytetty naisen etunimi. Se on kansanomainen asu arabialaisperäisestä nimestä Ellinor, jonka merkitys on ’Jumala on valoni’. Digi- ja väestötietoviraston mukaan Ellinoora on huhtikuuhun 2021 mennessä ollut virallisena etunimenä noin tuhannella naisella. Heistä lähes kaikki ovat syntyneet 1950-luvun jälkeen. Ellinooralla ei ole nimipäivää almanakassa. ==Tunnettuja Ellinooria== * Ellinoora, oik. Anni Ellinoora Leikas (s. 1994), laulaja-lauluntekijä * Ellinoora Huotari (s. 1997), salibandyn pelaaja * Ellinoora Ojala (s. 1998), pesäpalloilija * Ellinoora Peltonen (s. 2001), pesäpalloilija ==Nimi muissa yhteyksissä== * ”Laura Jenna Ellinoora Alexandra Camilla Jurvanen”, Leevi and the Leavingsin kappale ==Lähteet== ==Aiheesta muualla== * Etunimien taivutus: Ellinoora (Kotimaisten kielten keskuksen verkkojulkaisu) Luokka:Etunimet
István Bérczi

István Bérczi (1. heinäkuuta 1945 – 10. huhtikuuta 2021) oli unkarilainen telinevoimistelija.Meghalt Bérczi István tornász, a tévétorna egyik szereplője Münchenin olympialaisissa 1972 hän sijoittui joukkuekilpailussa kahdeksanneksi, moniottelussa 64:nneksi ja eri telineistä parhaimmillaan hevosella 45:nneksi. Hän toimi tuomarina vuosien 2012 ja 2016 voimistelukilpailuissa. == Lähteet == Luokka:Unkarilaiset telinevoimistelijat Luokka:Vuonna 1945 syntyneet Luokka:Vuonna 2021 kuolleet
Taika Mannila

Taika Mannila (s. 1988) on suomenruotsalainen taiteilija, dj ja kuvittaja. Mannila on tyttöyden ja tyttöjä kiinnostavien asioiden puolestapuhuja. Hän ryhtyi keväällä 2015 julkaiseman Instagram-tililleen kuvia tunnisteella #whatagirlfeelz protestina Instagramin yltiöpositiiviselle itsensä korottamiselle. Kuvissaan Mannila toi esille omia tunteitaan, kuten ahdistusta ja epävarmuutta, mielenterveysongelmia ja pohti valtasuhteita. Kuville oli ominaista vaaleanpunainen värimaailma, jota Mannila rakastaa. Vuonna 2019 Mannilalla oli teemaan liittyen yksityisnäyttely WHAT A GIRL FEELZ Tiketti- galleriassa. Mannila piti vuonna 2017 yksityisnäyttelyn, jonka aiheena oli Rihanna. Only girl in the world 365 -näyttelyä varten hän piirsi kuvan Rihannasta vuoden jokaisena päivänä. == Musiikki == Mannila ja Lina Schiffer muodostavat dj-duo D.R.E.A.M:in. Heillä on myös samanniminen ohjelma Basso- radiossa.Valtakunnallinen Basso käynnistyy keskiviikkona 30.9.2020. Epressi.com. Mannila tunnetaan myös D.R.E.A.M.G.I.R.L.S-kollektiivin perustajana ja jäsenenä. == Media == Svenska Yle julkaisi muutaman vuoden ajan 2010-luvun loppupuolella podcastia, jossa Mannila keskusteli aiheista kuten ihmissuhteista, feminismistä ja seksistä laulaja Ronja Stanleyn kanssa. == Lähteet == == Aiheesta muualla == * * Taika Mannilan instagram-tili Luokka:Vuonna 1988 syntyneet Luokka:Suomalaiset DJ:t Luokka:Internet-persoonat Luokka:Suomalaiset kuvittajat Luokka:Elävät henkilöt Luokka:Suomenruotsalaiset henkilöt
Milunka Savić

Milunka Savić, serbiaksi Милунка Савић, (28. kesäkuuta / 10. elokuuta 1888 Koprivinica – 5. lokakuuta 1973 Belgrad) oli serbialainen naissotilas, joka on saanut historiassa eniten naissotilaalle myönnettyjä kunniamerkkejä. http://web.archive.org/web/20160502224436/http://www.milunkasavic.rs/omilunki Savić oli vuonna 1912 täyttänyt 24 ja hän liittyi Serbian armeijaan. Maa kävi tuolloin Ensimmäistä Balkanin sotaa. Tapauksen syntyhistoriaa ei tiedetä, mutta epäillään, että Savić meni sotaan veljensä puolesta. Hän osallistui myös Toiseen Balkanin sotaan, missä haavoittui. Vasta sotasairaalassa selvisi hänen oikea sukupuolensa. Esimiehet puhuttelivat häntä ja totesivat, että naiselle olisi sopivampaa olla hoitajana eikä rintamalla, mutta Savić piti päänsä ja meni takaisin rintamalle. Hän taisteli myös ensimmäisessä maailmansodassa ja sai kunniamerkkejä useilta valtioilta. Hänet kotiutettiin vuonna 1919. Sodan jälkeen Ranska tarjosi Savićille eläkettä ja asunnon, mutta hän päätti pysyä Serbiassa. Sotien välisenä aikana hän unohtui ihmisten mielistä ja eli tuntemattomuudessa. Toisen maailmansodan aikana hän ei osallistunut vastarintaan maataan miehittävää Saksaa vastaan. Hän joutui keskitysleirille mielipiteidensä vuoksi, mutta jäi eloon. http://theculturetrip.com/europe/serbia/articles/milunka-savic-the-tragic- story-of-serbias-gun-slinging-female-soldier/ Savić adoptoi katulapsia ja hoiti heitä kuin omiaan. Hän sai valtiolta eläkkeen joka oli aivan liian pieni elämiseen. Asia tuli julkisuuteen ja ja kaupunki kustansi hänelle asunnon. Sotasankari kuoli köyhyydessä. Ruotsalainen power metal -yhtye Sabaton on julkaissut Savićista kertovan kappaleen nimeltä "Lady Of The Dark". == Lähteet == Luokka:Serbialaiset sotilaat Luokka: Ensimmäisen maailmansodan henkilöt Luokka:Vuonna 1888 syntyneet Luokka:Vuonna 1973 kuolleet
Polymja

Polymja (, ”Liekki”) on valkovenäläinen kirjallis-taiteellinen ja yhteiskuntapoliittinen aikakauslehti. Se ilmestyy Minskissä kerran kuussa valkovenäjän kielellä. Vuonna 1922 perustettu lehti on Valko-Venäjän kirjailijaliiton äänenkannattaja. Vuosina 1932–1941 sen nimenä oli Polymja revaljutsyi (”Vallankumouksen liekki”). Toisen maailmansodan aikana lehti ei ilmestynyt. Polymjan päätoimittajina ovat työskennelleet muun muassa Platon Galavatš (1932–1933), Mih’as Lynkou (1933–1941), Pjatrus Brouka (1945–1948), Maksim Tank (1948–1967), Pavel Kavaljou (1967–1972), Kastus Kirejenka (1972–1986) ja Sjargei Zakonnikau (vuodesta 1986). Lehti julkaisee valkovenäläisten kirjailijoiden teoksia, käännettyä kaunokirjallisuutta sekä artikkeleita kirjallisuudesta, taiteesta, kulttuurista, historiasta taloudesta ja yhteiskunnasta. Polymjalla on ollut huomattava merkitys valkovenäläisen kirjallisuuden kehityksessä. ==Lähteet== ==Aiheesta muualla== * Lehden sivusto Luokka:Kirjallisuuslehdet Luokka:Neuvostoliittolaiset aikakauslehdet Luokka:Valkovenäläiset viestimet
Rekkared II

Rekkared II (k. 621) oli visigoottien kuningas 621. Hänen kuninkuutensa oli lyhyt, mutta sen kesto on epäselvä. Isidorus Sevillalaisen mukaan kuningas Sisebutin kuoltua häntä seurasi valtaistuimella muutaman päivän kuluttua hänen alaikäinen poikansa Rekkared, joka kuoli itsekin pian. Chronica Regum Visigotthorumin mukaan Rekkared olisi sen sijaan hallinnut kolme vuotta. == Lähteet == Luokka:Visigoottien kuninkaat Luokka:Vuonna 621 kuolleet
Sledgehammer

Sledgehammer tarkoittaa seuraavia asioita: * Sledgehammer, Peter Gabrielin kappale albumilta So (1986) * Sledgehammer, Fifth Harmonyn kappale vuodelta 2014 * Sledgehammer, Rihannan kappale vuodelta 2016 * Sledgehammer, brittiläinen NWOBHM-yhtye * Sledgehammer, hankolainen salibandyseura * Moukarimies (Sledge Hammer!), yhdysvaltalainen tilannekomediasarja vuosilta 1986–1988 * Sledgehammer Games, yhdysvaltalainen pelitalo
Tummapehmeäkilpikonna

Tummapehmeäkilpikonna (Nilssonia nigricans) on pehmeäkilpikonniin kuuluva matelijalaji. Lajia tavataan uhanalaisena Etelä-Aasiasta. == Koko ja ulkonäkö == Tummapehmeäkilpikonna on suurikokoinen pehmeäkilpikonna: sen selkäkilven pituus voi olla 78 (mahdollisesti 91) senttimetriä, ja laji voi painaa 57 kilogrammaa. Selkäkilpi on oliivinvihreä ja matala, ja sarveislevyjen puuttumisen takia se tuntuu pehmeältä. Kuten muillakin eteläaasialaisilla pehmeäkilpikonnilla, myös tummapehmeäkilpikonnan nuorilla yksilöillä on kilvessä selväpiirteisiä samankeskisiä ympyräkuvioita, jotka vuorottelevat tumman ja vaalean välillä. Vanhoilla yksilöillä selkäkilpi on lähes tasavärinen. Tummapehmeäkilpikonnan pää ja raajat ovat tummat, ja sillä on uimaräpylät. Kaula on melko pitkä, ja sierainaukot sijaitsevat lyhyen kuonon päässä. == Levinneisyys ja elintavat == Luonnossa tummapehmeäkilpikonnaa tavataan Brahmaputrajoesta Intiasta ja Bangladeshista. Tämän lisäksi se elää eräiden intialaisten ja bangladeshiläisten temppelien lammikoissa. Tummapehmeäkilpikonna tulee täysikasvuiseksi 7-10 vuoden iässä. Tummapehmeäkilpikonnan katsottiin olevan luonnosta hävinnyt, kunnes 2000-luvulla löytyi villi kanta Brahmaputrasta. Nykyään laji luokitellaan äärimmäsen uhanalaiseksi ja kantaa uhkaa pyydystäminen ravinnoksi. Temppeleiden kilpikonnilla on suuri merkitys kannan säilymiseen. Tummapehmeäkilpikonna on vesielämään sopeutunut taitava uimari, ja se pyydystää ravinnokseen kaloja sekä nilviäisiä ja muita vedessä eläviä selkärangattomia. == Lähteet == Luokka:Pehmeäkilpikonnat Luokka:Uhanalaiset matelijat
Kim Un-hyang (jääkiekkoilija)

Kim Un-hyang (; s. 10. joulukuuta 1992) on pohjoiskorealainen jääkiekkoilija, joka pelaa hyökkääjänä. Hän edusti Korean naisten jääkiekkomaajoukkuetta Pyeongchangin olympialaisissa 2018. == Lähteet == Luokka:Pohjoiskorealaiset jääkiekkoilijat Luokka:Vuonna 1992 syntyneet Luokka:Elävät henkilöt
Mayvor Wärn-Rancken

Mayvor Wärn-Rancken (s. 15. heinäkuuta 1958) on suomalainen metodistipastori, joka työskentelee Suomen ekumeenisen neuvoston pääsihteerinä. Wärn-Rancken vihittiin metodistikirkon papiksi 1981. Hän on toiminut Suomen ruotsinkielisen metodistikirkon Finlands svenska metodistkyrkan pastorina mm. Tammisaaren, Porvoon ja Kauniaisten seurakunnissa. Hänellä on myös ollut johtotehtäviä kirkkokunnan piirikunnanjohtajana 2011–2018. Wärn-Rancken on valittu Suomen ekumeenisen neuvoston pääsihteerin tehtävään viisivuotiskaudeksi 2020–2025. Wärn-Rancken sai pastorinkoulutuksensa Metodistikirkon teologisessa seminaarissa Göteborgin Överåsissa Ruotsissa ja on myöhemmin valmistunut teologian maisteriksi Åbo Akademista. Hän on myös toiminut tiimityön konsulttina, lyhytterapian asiantuntijana ja työnohjaajana.Mayvor Wärn- Rancken, Linkedin-sivu Vuonna 2021 hän julkaisi yhdessä Annamaija Perkiömäen kanssa kirjan Ratkaisukeskeiset työkalut muutoksen tukena.Perkiömäki – Wärn- Rancken: Ratkaisukeskeiset työkalut muutoksen tukena, Basam Books 2021, ISBN 9789527337301 == Lähteet == Luokka:Vuonna 1958 syntyneet Luokka:Elävät henkilöt Luokka:Suomalaiset papit Luokka:Metodismi Suomessa
Erica Åberg

Erica Åberg (s. 1976, Klaukkala) on suomalainen taloussosiologian tohtori ja ulkonäkötutkija. Hän tutkii Turun yliopistossa ulkonäköön liittyvien taloudellisten tulemien takana olevia sosiaalisia mekanismeja. Åberg väitteli tohtoriksi joulukuussa 2020 ja hänen väitöskirjansa aihe oli ”Keeping up appropriate appearances – Physical appearance, social norms, and gender in Finland”. Åbergin mukaan ulkonäön hyödyntäminen on yleisesti vähemmän hyväksyttävää naisilla kuin miehillä. Hänen väitöskirjansa pohjasi oletukselle, että ulkonäkö merkitsee naisille enemmän kuin miehille ja että naiset ajattelevat sitä enemmän. Ristiriitaista on, että naisten oletaan panostavan ulkonäköönsä enemmän, mutta siitä hyötymistä taloudellisesti – esimerkiksi paremman palkan tai työpaikan muodossa – paheksutaan. Toisaalta taas miesten ulkonäköön panostamista väheksytään, mutta sen hyödyntäminen on heille hyväksyttyä. Åberg on yksi Ulkonäköyhteiskunta – Ulkoinen olemus pääomana 2000-luvun Suomessa -kirjan kirjoittajista. Ennen yliopistouraansa Åberg opiskeli tradenomiksi ja työskenteli kiinteistövälitysalalla. Turun yliopistossa hän aloitti opinnot vuonna 2011. == Julkaisuja == * Tyylikäs lapsi, hyvä äiti? 2018. * Ulkonäköyhteiskunta – Ulkoinen olemus pääomana 2000-luvun Suomessa. Tietokirja. Into Kustannus, 2019. ISBN 9789523511576. * Hip children, good mothers – children's clothing as capital investment? 2019. * From double to triple standards of ageing. Perceptions of physical appearance at the intersections of age, gender and class. 2020. * A feminine burden of perfection? Appearance-related pressures on social networking sites. 2020. == Lähteet == Luokka:Suomalaiset tieteilijät Luokka:Vuonna 1976 syntyneet Luokka:Elävät henkilöt
Tracey E. Bregman

Tracey E. Bregman (s. 29. toukokuuta 1963 München, Saksa) on yhdysvaltalainen näyttelijä. Bregman tunnetaan saippuasarjasta Tunteita ja tuoksuja, jossa hän on esittänyt Lauren Fenmorea useiden vuosikymmenien ajan. Hän liittyi mukaan sarjaan tammikuussa 1983, ja pari vuotta myöhemmin hän sai siitä Daytime Emmy -palkinnon. Bregman on näytellyt samaa roolihahmoa myös Kauniissa ja rohkeissa. Jo teini-iässä hän sai Young Artist -palkinnon tv-sarjasta Päivien viemää. Bregman on syntynyt Saksassa, ja hän on asunut lapsena Englannissa. Hän muutti perheineen Kaliforniaan, kun hän oli 11-vuotias. ==Lähteet== ==Aiheesta muualla== * Luokka:Yhdysvaltalaiset televisionäyttelijät Luokka:Daytime Emmy -palkinnon saajat Luokka:Vuonna 1963 syntyneet Luokka:Elävät henkilöt
Katja Lindroos (professori)

Katja Gabriella Lindroos (os. Weckström, 10. helmikuuta 1976 Sipoo) on suomalainen oikeustieteen tohtori, joka työskentelee Itä-Suomen yliopiston Joensuun kampuksella kauppaoikeuden, erityisesti kansainvälisen kauppaoikeuden ja immateriaalioikeuden professorina. Lindroos valmistui oikeusnotaariksi Åbo Akademista vuonna 2000 ja oikeustieteen kandidaatiksi Turun yliopistosta vuonna 2002. Hän suoritti yhdysvaltalaisessa Illinois Institute of Technologyn lakitieteellistä osastoa vastaavassa collegessa (Chicago-Kent College of Law) toisen maisteritason oikeustieteellisen tutkintonsa (LL.M., Master of International and Comparative Law, 2006). Oikeustieteen tohtoriksi Lindroos valmistui Turun yliopistosta vuonna 2011. Hänen englanninkielinen väitöskirjansa (2011) oli otsikoitu A contextual approach to limits in EU trade mark law. Työurallaan hän on toiminut erilaisissa tehtävissä ja loppuvaiheessa tutkijatohtorina Turun yliopistossa (9/2004–12/2013). Hän oli kauppaoikeuden yliopisto-opettaja Åbo Akademissa (3/2012–7/2013). Kauppaoikeuden, erityisesti kansainvälisen ja immateriaalioikeuden professorina Lindroos on työskennellyt aluksi määräaikaisesti elokuusta 2013 lähtien, syyskuusta 2014 varsinaiseen tehtävään nimitettynä. ==Lähteet== ==Aiheesta muualla== *Katja Weckströmin julkaisuprofiili Google Scholarissa (google.com) *Katja Lindroos Weckström. University of Eastern Finland (UEF), Law School. Professor (researchgate.net) Luokka:Suomalaiset professorit Luokka:Itä-Suomen yliopiston professorit Luokka:Suomalaiset oikeustieteilijät Luokka:Vuonna 1976 syntyneet Luokka:Elävät henkilöt
Juho Tattari

Juho Tattari (4. joulukuuta 1870 Kaukola – 23. tammikuuta 1958 Parikkala) oli suomalainen kansanopiston veiston opettaja ja alan oppikirjojen tekijä.Kansanopistoväkeä. Juho Tattari, Kansanopisto : kansanopistoväen äänenkannattaja, 01.01.1929, nro 1-2, s. 6, Kansalliskirjaston digitaaliset aineistotTyöväkeä kotiteollisuusvainioilta, Käsiteollisuus : Suomen käsityönopettajain liiton ulosantama, 01.01.1931, nro 1, s. 13, Kansalliskirjaston digitaaliset aineistot Juho Tattarin isä oli maanviljelijänä ja kyläseppänä Kaukolassa. Tattari kävi E. Mäkisen käsityökurssin vuonna 1889 ja sen jälkeen Taideteollisuuskeskuskoulun käsityöläiskoulujen opettajakurssin 1892–1893. Hän opiskeli yhden talvikauden ajan 1900–1901 Flensburgissa Taidepuuseppäin ja kuvanveistäjäin ammattikoulussa ja kävi myös vuoden 1900 Pariisin maailmannäyttelyssä ja 1909 Tukholmassa Ruotsin sekä Pietarissa Venäjän taide- ja kotiteollisuusnäyttelyssä. Vuonna 1908 hän oli Tanskassa tutustumassa sikäläisiin kansanopistoihin yhdessä maisteri Niilo Liakan kanssa. Tattari oli aluksi opettajana kiertävissä kotiteollisuuskouluissa ja kansakouluissa. Hän oli Itä-Savon käsityökoulun johtajana 1896–1900. Vuodesta 1901 alkaen Tattari oli veiston opettajana Etelä-Pohjanmaan kansanopistossa Ilmajoella. Hän piti myös kesäisin kouluhallituksen järjestämiä veistonohjaajakursseja kansakoulunopettajille. Tattari toimi lisäksi Itä-Karjalan ja Viipurin läänin kotiteollisuusyhdistyksien sihteerineuvojana 1911–1912 sekä oli vastaavassa toimessa Itä-Hämeessä 1915–1916. == Julkaisuja == * Tutkimus Hämeen läänin maanviljelysseuran alueen kotiteollisuusoloista: kauppakotiteollisuustilasto keräyksen perusteella: kirjoitti tilaston kerääjä. Tekijä, Hämeenlinna 1916 * Kodin puuseppä: ohjeita puutyökotiopintoja, kotiteollisuusopetusta ja ammattityön perusteita varten. Kansanvalistusseuran käsiteollisuuskirjasto n:o 23. Helsinki 1919 * Puusepän oppikirja: ohjeita ammattitiedon perusteissa kotiteollisuus- ja ammattikouluja, kansanopistoja sekä itsekseenopiskelijoita varten. "Kodin puuseppä"-kirjan 2. kokonaan uud. painos, Otava 1926, 3. painos 1933, 4. kokonaan uud. painos 1939, 5. uus. painos 1946 * Kirjansidonnan opas: koteja ja kouluopetusta varten. "Sido itse kirjasi"-kirjan 1. painos 1912 3. kokonaan uusittu painos Otava 1933 * Kouluveiston aakkosia: ohjeita puutyökaluston käsittelyssä ja hoidossa. Otava 1942 * Puutöiden alkeisoppi: kansanopistoja, maamieskouluja ja lyhyitä kotiteollisuuskursseja varten sekä kotiopiskelijain oppaaksi. Otava 1950, 2. painos 1956 == Lähteet == Luokka:Suomalaiset opettajat Luokka:Suomalaiset tietokirjailijat Luokka:Vuonna 1870 syntyneet Luokka:Vuonna 1958 kuolleet
Eini Vesaniemi

Eini Vesaniemi (s. 26. huhtikuuta 1995) on suomalainen jalkapalloilija, pelipaikaltaan puolustaja tai keskikenttäpelaaja. Hän on edustanut Liigassa Tampereen Ilvestä kausina 2015–2018 ja 2020–2021. Hän on pelannut Liigassa kaikkiaan 119 ottelua ja tehnyt niissä kahdeksan maalia. Vesaniemi on edustanut Futsal-liigassa ilves FS:ää. == Lähteet == Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1995 syntyneet Luokka:Elävät henkilöt
Noora Hämäläinen (jalkapalloilija)

Noora Maaria Hämäläinen (s. 12. toukokuuta 2002 Lohr am Main, Saksa) on suomalainen jalkapalloilija. Pelipaikka puolustaja. Pelinumero 42. Hän on edustanut Liigassa Tampereen Ilvestä kaudesta 2019 aina kauteen 2023 saakka, jolloin hän siirtyi FC Honka Naiset joukkueeseen Espooseen. Hän kuuluu kaudella 2024 joukkueen kapteenistoon. Hän pelasi sadannen Liiga-ottelun 15. kesäkuuta 2024 Maarianhaminassa Åland United -joukkuetta vastaan. Noora Hämäläinen siirtyy 1. elokuuta 2024 loppukauden mittaisella lainasopimuksella Ruotsin toisella sarjatasolla Elitettan pelaavan Eskilstuna Unitedin riveihin. Liigassa hän on tehnyt kaksi maalia, elokuussa 2019 Kuopion Palloseuraa ja syyskuussa 2021 Helsingin Palloseuraa vastaan. Hämäläinen on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 2002 syntyneet Luokka:Elävät henkilöt